**פרוטוקול אסיפת חברים – התנועה למען הפסיכולוגיה הציבורית – 10.2.2018**

**נוכחים:** יובל הירש, שרית משיח, אשרת אורגד, שי איתמר, יואב בליי, יחיאל אסולין, רותם רוטמן, יפעת שדה, שחר דואק, יגאל מאלי, ניב אגם, רפאל יונתן לאוס, אביאל אורן, שייקו ברנדוין, קלאודיו גלזר, לירון רפפורט, יערה שני, אור פקלר, דב שצברג, אלישבע לב-רן, מאיה קוחנובסקי, אבישי זאבי, אילה נחום, דור טרצ'יני, ירדן מנדלסון, רוני גורסקי מלין. סה"כ 26 נוכחים

יובל הירש: האסיפה תקפה

רקע וסקירת פעילות צוותי העבודה בתנועה

אשרת אורגד: רקע על הקמת התנועה. התנועה קמה מתוך רקע של הבנה שאין ברירה, מוכרחים לקום ולעשות מעשה. אם לא אנחנו לא יהיה מי שיעשה. התחלנו להגיע לשטח, לרתום אנשים. הבנו שאנחנו הפסיכולוגים קבוצה מפוצלת, דבר שמחליש אותנו. אנחנו עובדים בכל החטיבות, בכל רמות הוותק, המעמד המקצועי, המעסיקים. מבינים שאי אפשר לבד – כשאנחנו מפוצלים ואנחנו מעט אין לנו כוח והשפעה. צריכים להיות מאוחדים ולדבר בקול אחד. יש הרבה מאוד מהמשותף ומעט הבדלים. המטרה מבחינתנו היא הצלת הפסיכולוגיה הציבורית. הבנה שאם לא נעשה צעדים משמעותיים, הפסיכולוגיה הציבורית תלך ותיעלם. הפעולה היא בשלושה מישורים: שכר, תקינה, תנאי העסקה.

מהישגי התנועה עד כה: כיום התנועה מונה 2200 חברים – כשליש מהפסיכולוגים מהמגזר הציבורי. עמותה רשומה – מעמד רשמי, גיוס 50 אלף ש"ח בפרויקט הדסטארט, קמפיין נוכחי לגיוס כספים, מנגנון דיווח על הפרות שכר – מליון ש"ח הוחזרו לפסיכולוגים! יצירת מחשבון שכר, כתבות בתקשורת, מעל 50 הרצאות במקומות עבודה, הקמת החטיבה של פסיכולוגים בתוך ההסתדרות – הישג היסטורי! עד כה לא היה ייצוג מסודר של פסיכולוגים בתוך הסתדרות המח"ר, ולכן לא הייתה התייחסות לייחודיות שלנו כבעלי תואר שני, כבעלי מסלול הכשרה ארוך במיוחד.

יואב בליי – צוות תקשורת: המטרה היא להציף את המצוקות של הפסיכולוגיה הציבורית על כל מגזריה. יש פער גדול בין התפיסה הציבורית של מטפלים בסקטור הפרטי שמקבלים 400 ש"ח לשעה לבין המצב בשטח, והמטרה היא לצמצם את הפער.

שרית משיח – צוות התאגדות: אבי ניסנקורן אמר באחת ההפגנות – עושה טובה שמדבר איתכם, כי אין לכם ייצוג מסודר. משם הבנו שחייבים לפתור את בעיית הייצוג. תורגם למעשים – התאגדות, מיסוד הרעיון של סולידריות בין-חטיבתית. ייצוג עצמאי ואוטונומי בתוך הסתדרות המח"ר. נמשיך לבדוק שהחטיבה בתוך הסתדרות המח"ר היא המקום הנכון והמתאים ביותר עבורנו.

רוני גורסקי מלין: החטיבה היא מבחן גם עבורנו – התאגדות מצריכה מבנים מסויימים. המבחן האמיתי יהיה קיום החטיבה וזה שהיא תפעל לקידום המטרות שלנו.

יפעת שדה – צוות שכר: קיבלנו עד כה מאות פניות של פסיכולוגים, עוזרים למצוא הפרות שכר, מלווים בקישור למיקומים רלוונטיים בהסכמי השכר, בפנייה למעסיק ולהסתדרות המח"ר. עוסקות גם בהנגשת המידע הקיים לכלל הפסיכולוגים – מחשבון השכר, מצגות "מורה נבוכים" לקריאת תלוש השכר.

הצגת התקציב – ירדן מנדלסון (מציגה בשם בן דואק, גזבר התנועה):

כרגע בפלוס של 18,506 אש"ח (לא כולל הכסף שנאסף בקמפיין הגיוס הנוכחי). יש גם סכום כסף מיום העיון שכלוא בחשבון הבנק – 7500 ש"ח.

קמפין התרומות הנוכחי עומד על 25,000 ש"ח.

במה הושקעו הכספים שהוצאו עד כה?

* ייעוץ משפטי – בעיקר סביב הקמת החטיבה: ניסוח התקנון, סוגיות התאגדות; פתיחת חשבון בנק. סכום: 7208 ש"ח
* עריכת סרטון הממתינות, סכום: 1022 ש"ח
* מעצבת גרפית לאתר התנועה, סכום: 1755 ש"ח
* הוצאות קטנות של 200-300 ש"ח כל אחת: חותמת לעמותה, רו"ח לסיוע לפתיחת חשבון הבנק.

צופים הוצאות משמעותיות בסיוע להקמת החטיבה ולקראת פתיחת הסכמי השכר – חודשיים-שלושה של צורך מאוד גדול בייעוץ מקצועי: ייעוץ אסטרטגי, כלכלי, משפטי, תקשורתי. לשם כך חשוב קמפיין גיוס הכספים.

**אישור התקציב – הצבעה: 22 איש בעד.**

**יובל הירש:** מבקש שמי שלא חבר תנועה (התפקדות) לא להצביע.

רוני גורסקי מלין: אחת מחברות הוועד המנהל נפרדה מאיתנו – סיון שדה. מבקשים את אישור האסיפה להסירה מהוועד המנהל.

**הצבעה:** יש רוב להצבעה.

רוני גורסקי מלין: נכנסים לתקופה אינטנסיבית, נמצאים במגעים מול ההסתדרות למימון תקן לתפקיד של יו"ר החטיבה, שידרוש השקעת שעות שבועיות רבות בתקופה אינטנסיבית זו. מצריך זמן בהיקף של חצי משרה לפחות – כ-22 שעות שבועיות, נסיעות. בנוסף, רוצים להגיד אמירה להסתדרות – לא מוכנים להמשיך עם תפקידי התנדבות; אירוני להיאבק על תנאי שכר ללא כל תגמול כספי. הוצאנו בקשה להסתדרות לקבלת תקן, הבקשה לא התקבלה. נמשיך לנסות. בינתיים הפתרון שחשבנו עליו בצוות המוביל כדי לקיים את הדבר הזה ולהתחיל לעבוד, ולנצל את שעת הכושר הזו לקראת פתיחת הסכמי השכר, הוא להציע מלגת קיום חלקית וזמנית למי שיהיה יו"ר החטיבה, בהיקף של חצי משרה. מדובר במשהו זמני, כי מבחינה עקרונית לא מוכנים לשדר מסר להסתדרות שממנים את התקן במקומם.

קריטריונים בסיסיים למתן המלגה מטעם התנועה:

* חברות בתנועה מתחילת הדרך
* חברות בלפחות אחד מצוותי העבודה של התנועה
* אחריות ישירה על פרויקט כלשהו של התנועה, ששייך לכל הסקטורים
* המועמד מוסכם על כל או רוב חברי הוועד המנהל של התנועה

מוצע ומוסכם שהצעה זו תתוקף מחדש באסיפת התנועה הבאה.

אור פקלר: חושב שמתן מלגה מייצר מחוייבות למטרה.

אלישבע לב-רן: מציעה לתת מלגה של שנה ולא של חצי שנה.

תשובה: תלוי בגורמים שונים.

לירון רפפורט: לדעתי זה המינימום שצריך להגיע למי שיעמוד בראש הפעילות החשובה הזו.

**הצבעה: 22 בעד**

מציגים את מועמדת התנועה לתפקיד יו"ר החטיבה – ירדן מנדלסון!

ירדן: לא רצה לבד, רצה עם הצוות המוביל, התנועה, המזכירות שתהיה. אין לי סיכוי לעשות את זה לבד.

אני מתמחה בפסיכולוגיה קלינית בצפון. מאמינה שמלחמות הפסיכולוגים עשו לנו רע. אחד העקרונות החשובים שלנו זה להפסיק עם הפיצולים – כולנו פסיכולוגים. יש לי בקיאות בענייני השכר מהשעות המרובות של מעבר על תלושים, בניית המחשבון. האסטרטגיה שלנו היא להשתמש בבקיאות שלנו. חשוב שנשמור על החיבורים שנוצרו ועל הסולידריות גם כשינסו לפצל ולפלג בינינו, וזה יקרה. נדרוש להעלות את השכר ולהשוות את התנאים. צריך עזרה מקצועית לשם כך; לכן צריך אתכם בקמפיין גיוס הכספים.

צריך אתכם גם בבחירות – המבחן שלנו מול ההסתדרות. לכן חייבים לבוא להצביע. חייבים להראות להסתדרות שיש ציבור שמסוגלים לגייס אותו – שיהיה נכון לנקוט באמצעים אקטיביים למימוש הדרישות שלנו. הגעה לבחירות זו ההתחלה.

סיום ופיזור.